
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1163 


14 Αυγούστου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Διόρθωση τηςΦ.351.1/329/29918/Δ1/27.3.2003 υπουρ¬ 
γικής απόφασης. 1 

Τροποποίηση της61512/2900 (ΒΊ548) απόφασηςτου 
Υπουργού Μεταφορών και Επικοινωνιών «Μεταφο¬ 
ρά προσώπων και εμπορευμάτων με αυτοκίνητα 

ιδιωτικής χρήσης. 2 

Τροποποίηση του Οργανισμού Εσωτερικής Υπηρε¬ 
σίας της Κοινότητας Πεντέλης. 3 

Τροποποίηση του Οργανισμού Εσωτερικής Υπηρε¬ 
σίας του Δήμου Βόλου. 4 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην 138772/27.11.2002 από¬ 
φαση του Υπουργού Δικαιοσύνης. 5 


ΑΠΟΦΑΣΕΙ Σ 

Αριθ.Φ.351.1/381/82110-Δ1 (1) 

Διόρθωση της Φ.351.1/329/29918/Δ1/27.3.2003 υπουρ¬ 
γικής απόφασης. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 3, 6, 19 του Ν. 1304/1982 
(ΦΕΚ 144 Α') όπως τροποποιήθηκαν με τις διατάξεις του 
άρθρου 57του Ν. 1566/1985 (ΦΕΚ 187 Α') 

2. Τις διατάξεις του άρθρου 3του Ν. 2188/1994 (ΦΕΚ 18 
Α'). 

3. Τις διατάξεις του άρθρου 6 παρ. 12περ. β'καιπαρ. 13 
περ. α' και β'του Ν. 3027/2002 (ΦΕΚ 152 Α'). 

4. Τις διατάξεις του άρθρου 6 παρ. 9 του Ν. 2909/2001 
όπως αντικαταστάθηκαν με τις διατάξεις του άρθρου 6 
παρ. 12 του Ν. 3027/2002. 

5. Τις διατάξεις των άρθρων 1,4, 6, 9, 10, 11, 12, 28 και 
29του Π.Δ. 25/2002(ΦΕΚ20 Α'). 

6. Την Φ.351.1 /4/58886/Δ1 /5.6.2002 προκήρυξη πλήρω¬ 
σης θέσεων Σχολικών Συμβούλων Πρωτοβάθμιας Εκπαί¬ 
δευσης. 


7. Την 28/20.3.2003 πράξη του Συμβουλίου Επιλογής 
Σχολικών Συμβούλων Πρωτοβάθμιας Εκπαίδευσης, απο¬ 
φασίζουμε: 

Διορθώνουμε την Φ.351.1/329/29918/Δ1/27.3.2003 
απόφασή μας (ΦΕΚ64/τ. Παράρτημα/2003) με την οποία 
κυρώθηκαν οι αξιολογικοί πίνακες υποψηφίων Σχολικών 
Συμβούλων Πρωτοβάθμιας Εκπαίδευσης, συγκεκριμένα 
στην Περιφέρεια Θεσσαλίας «Αξιολογικός Πίνακας Σχο¬ 
λικών Συμβούλων Προσχολικής Αγωγής». 

Κωστή Σωτηρία, 29,5 στο σωστό 31,5 και σειρά 20. 

Ο πίνακας διαμορφώνεται ως εξής: 

19. Πλιάτσικα Ευαγγελία 31,5 

20. Κωστή Σωτηρία 31,5 

21. Μητσιούλη Βασιλική 31,5 

Κατά τα λοιπά ισχύει ως έχει η Φ.351.1/329/29918/ 
27.3.2003 (ΦΕΚ 64/τ. Παράρτημα/2003) απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Ιουλίου 2003 

Ο ΥΠΟΥΡΓΟΣ 

ΠΕΤΡΟΣ Δ. ΕΥΘΥΜΙΟΥ 
-♦- 

Αριθ. Α-43281/3245 (2) 

Τροποποίηση της 61512/2900 (Β' 1548) απόφασης του 
Υπουργού Μεταφορών και Επικοινωνιών «Μεταφορά 
προσώπων και εμπορευμάτων με αυτοκίνητα ιδιωτι¬ 
κής χρήσης. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α. Της παραγρ. 2, του άρθρου 4 του Ν.Δ. 49/1968 (Α' 
294) «περί χορηγήσεως αδειών κυκλοφορίας φορτηγών 
αυτοκινήτων ιδιωτικής χρήσης, όπως αυτό αντικαταστά- 
θηκε τελευταία με το άρθρο 3 του Ν. 1959/1991 «Για τις 
οδικές μεταφορές, τις επικοινωνίες και άλλες διατάξεις» 
(Α' 123) όπως ισχύει. 

β. Του άρθρου 29α του Ν. 1558/85 (Α' 137) «Κυβέρνηση 
και Κυβερνητικά Όργανα» όπως αυτό προστέθηκε με το 
άρθρο 27του Ν. 2081/92 (Α' 154) και αντικαταστάθηκε με 
το άρθρο 1 παρ. 2α του Ν. 2469/97 (Α' 38) «περιορισμός 

και βελτίωση της αποτελεσματικότητας των κρατικών δα¬ 
πανών και άλλες διατάξεις». 

γ. Της 815/35/97 (Β' 41) απόφασης του Υπουργού Με¬ 
ταφορών και Επικοινωνιών «Μεταφορά προσώπων και 
εμπορευμάτων με αυτοκίνητα ιδιωτικής χρήσης». 

δ. Της υπ’ αριθμ. 61512/2900/2002 (Β' 1548) απόφασης 
του Υπουργού Μεταφορών & Επικοινωνιών «Μεταφορά 
προσώπων και εμπορευμάτων με φορτηγά αυτοκίνητα 
ιδιωτικής χρήσης». 

ε. Της παραγράφου 15, του κεφαλαίου Ε', της Α2/ 
29542/537/91 (Β'707) απόφασης του Υπουργού Μεταφο¬ 
ρών και Επικοινωνιών «περί χορήγησης αδειών κυκλοφο¬ 
ρίας ΦΙΧ αυτοκινήτων σύμφωνα με τις διατάξεις του Ν. 
1959/91». 

2. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

Άρθρο μόνο 

1. Η περίπτωση α της παραγράφου 1 του άρθρου 1 της 
61512/2900/2002 (Β' 1548) απόφασης του Υπουργού Με¬ 
ταφορών και Επικοινωνιών αντικαθίσταται ως εξής: 

«α. Ο τόπος εργασίας των προσώπων που μεταφέρο- 
νται με ΦΙΧ αυτοκίνητα δεν θα πρέπει να εξυπηρετείται 
συγκοινωνιακά». 

2. Το άρθρο 2 της ίδιας ως άνω απόφασης αντικαθίστα¬ 
ται ως ακολούθως: 

«Άρθρο 2 

Δικαιολογητικά - διαδικασία 

1. Για τη διαπίστωση συνδρομής των όρων και προϋπο¬ 
θέσεων του άρθρου 1 της παρούσας, ο αϊτών υποβάλλει 
στην Υπηρεσία Μεταφορών και Επικοινωνιών της αρμό¬ 
διας νομαρχιακής αυτοδιοίκησης όπου ο τόπος εκτέλε¬ 
σης του παραγωγικού έργου ή οι εργασίες της επιχείρη¬ 
σης, ανεξαρτήτως του τόπου κατοικίας του μεταφερόμε- 
νου προσωπικού, τα εξής δικαιολογητικά: 

α. Αίτηση, στην οποία αναφέρεται ο τόπος εργασίας 
των προς μεταφορά προσώπων. 

β. Υπεύθυνη δήλωση, στην οποία δηλώνεται ότι ο τόπος 
εργασίας όπου μεταφέρονται τα πρόσωπα δεν εξυπηρε¬ 
τείται συγκοινωνιακά. 

γ. Φωτοαντίγραφο της άδειας κυκλοφορίας του αυτοκι¬ 
νήτου. 

2. Η Υπηρεσία Μεταφορών και Επικοινωνιών, εφόσον 
διαπιστώσει ότι πληρούνται οι όροι και προϋποθέσεις του 
άρθρου 1 της παρούσας, χορηγεί στον αιτούντα ειδικό 
σημείωμα όπως το συνημμένο και ενσωματωμένο σ’ αυ¬ 
τήν υπόδειγμα. 

Χωρίς το ειδικό αυτό σημείωμα δεν επιτρέπεται η μετα¬ 
φορά προσώπων, εκτός του οδηγού και συνοδηγού, κατ’ 
εφαρμογή των διατάξεωντηςπαρ. 1 του άρθρου 1 της πα¬ 
ρούσας.» 

Κατά τα λοιπά εξακολουθεί να ισχύει η 61512/2900/ 
2002 (Β' 1548) απόφασή μας. 

Η ισχύς της απόφασης αυτής αρχίζει από τη δημοσίευ¬ 
σή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Ιουλίου 2003 

Ο ΥΠΟΥΡΓΟΣ 

ΧΡ.ΒΕΡΕΛΗΣ 


Αριθ. 33156 (3) 

Τροποποίηση του Οργανισμού Εσωτερικής Υπηρεσίας 
της Κοινότητας Πεντέλης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 12 του Ν. 1188/81, όπως 
τροποποιήθηκαν με τις όμοιες του αρθ. 8 παρ. 5 του Ν. 
2307/95. 

2. Τις διατάξεις του αρθ. 8 του Ν. 2503/97. 

3. Την 27/28.1.2003 απόφαση του Κοινοτικού Συμβουλί¬ 
ου της Κοινότητας Πεντέλης περί τροποποιήσεως του 
Οργανισμού Εσωτερικής Υπηρεσίας αυτού. 

4. Τη γνωμοδότηση του αρμοδίου Υπηρεσιακού Συμ¬ 
βουλίου που διατυπώθηκε στο 10/2003 πρακτικό του, 
αποφασίζουμε: 

Εγκρίνουμε την 27/28.1.2003 απόφαση του Κοινοτικού 
Συμβουλίου της Κοινότητας Πεντέλης περίτροποποιήσε- 
ως του Οργανισμού Εσωτερικής Υπηρεσίας ως εξής: 

ΤΡΟΠΟΠΟΙΗΣΗ Ο.Ε.Υ. ΚΟΙΝΟΤΗΤΑΣ ΠΕΝΤΕΛΗΣ 
ΑΡΘΡΟ 1 

ΔΙΑΘΡΩΣΗ ΤΩΝ ΥΠΗΡΕΣΙΩΝ 

Οι υπηρεσίες της Κοινότητας Πεντέλης οργανώνονται 
σε μια Διεύθυνση με τρία (3) τμήματα και ένα τμήμα Τε¬ 
χνικών Υπηρεσιών το οποίο υπάγεται απ' ευθείας στον 
Πρόεδρο της Κοινότητας. 

1. ΠΡΟΕΔΡΟΣ ΤΗΣ ΚΟΙΝΟΤΗΤΑΣ 

Α Γ ραμματεία Προέδρου (Ιδιαίτερο Γ ραφείο - Γ ραφείο 
Δημοσίων Σχέσεων - Διεκπεραίωση αλληλογραφίας Προ¬ 
έδρου) 

Β. Γ ραφείο Τύπου και Δημοσίων Σχέσεων 

Γ. Νομική Σύμβουλος 

Δ. Ειδικοί Σύμβουλοι- Συνεργάτες 

Ε. Γ ραφείο Αντιπροέδρου 

ΣΤ. Γ ραφείο Κοινοτικών Συμβούλων 

2. ΔΙΕΥΘΥΝΣΗ ΔΙΟΙΚΗΤΙΚΩΝ - ΟΙΚΟΝΟΜΙΚΩΝ - ΤΕ¬ 
ΧΝΙΚΩΝ ΥΠΗΡΕΣΙΩΝ 

Α. ΤΜΗΜΑ ΔΙΟΙΚΗΤΙΚΩΝ ΥΠΗΡΕΣΙΩΝ 

1. Γ ραφείο Προσωπικού 

2. Γ ραφείο Αστικής κατάστασης 

3. Γ ραφείο Διοικητικής υποστήριξης- πρωτοκόλλου 

4. Γραφείο λειτουργίας Κοινοτικού Συμβουλίου (θεμά¬ 
των, τήρησης πρακτικών, Επιτροπών κ.λπ.) 

Β. ΤΜΗΜΑ ΟΙΚΟΝΟΜΙΚΩΝ ΥΠΗΡΕΣΙΩΝ 

1. Γ ραφείο Λογιστηρίου - Προϋπολογισμού - Απολογι¬ 
σμού - εκκαθάρισης και εντολής δαπανών - Μισθοδοσίας 

2. Γ ραφείο Προσόδων 

3. Γ ραφείο Ειδικής Ταμιακής Υπηρεσίας 

4. Γ ραφείο Προμηθειών Κοινοτικών περιουσίας-Κοινο- 
τικών Επιχειρήσεων 

5. Γ ραφείο διαχείρισης Υλικού και Αποθήκης 

Γ. ΤΜΗΜΑ ΑΝΑΠΤΥΞΗΣ 

1. Θέματα- προγράμματα Ευρωπαϊκής Ένωσης 

2. Γ ραφείο Μηχανοργάνωσης και Ηλεκτρονικών υπολο¬ 
γιστών. 

3. Γ ραφείο Παιδείας και αθλητισμού 

4. Γραφείο Κοινωνικής Πρόνοιας και Βρεφονηπιακών 
σταθμών. 

Δ. ΤΜΗΜΑ ΤΕΧΝΙΚΩΝ ΥΠΗΡΕΣΙΩΝ 

1. Γ ραφείο Μελετών - εκτέλεσης και επίβλεψης Έργων 

2. Γ ραφείο Συντηρήσεων 

3. Γραφείο Σχεδίου Πόλεως 

4. Γ ραφείο Αποχέτευσης-Υδρευσης 

5. Γ ραφείο Ηλεκτροφωτισμού 

6. Γ ραφείο Κήπων - Πρασίνου - Παιδικών χαρών & Αθλη¬ 
τικών χώρων 

7. Γ ραφείο Κοιμητηρίων 

8. Γ ραφείο Καθαριότητας 

9. Γ ραφείο Κινήσεως - Συντηρήσεως Οχημάτων & Μη¬ 
χανημάτων 

10. Γ ραφείο Κοινοτικής Συγκοινωνίας. 

ΑΡΘΡΟ 2 

Παράγραφοι Α, Β, Γ, Δ, Ε και ΣΤ ως έχουν. 

ΑΡΜΟΔΙΟΤΗΤΕΣ ΟΡΓΑΝΩΝ - ΥΠΗΡΕΣΙΩΝ 

Ως έχουν 

11. ΔΙΕΥΘΥΝΣΗ ΔΙΟΙΚΗΤΙΚΩΝ - ΟΙΚΟΝΟΜΙΚΩΝ -ΤΕΧΝΙ¬ 
ΚΩΝ ΥΠΗΡΕΣΙΩΝ 

Α. ΤΜΗΜΑ ΔΙΟΙΚΗΤΙΚΩΝ ΥΠΗΡΕΣΙΩΝ 

Ως έχει 

Β. ΤΜΗΜΑ ΟΙΚΟΝΟΜΙΚΩΝ ΥΠΗΡΕΣΙΩΝ 

1. Γ ραφείο Λογιστηρίου - Προϋπολογισμού - Απολογι¬ 
σμού 

Εκκαθάρισης και Εντολής Δαπανών. 

- Έχει την ευθύνη για την παρακολούθηση, έλεγχο και 
αποτελεσματική λειτουργία του γραφείου στο οποίο ανα- 
φέρεται. 

- Αναφέρεται στον Προϊστάμενο τμήματος, ο οποίος και 
υπογράφει τις εντολές πληρωμών, ελέγχει τη νομιμότητά 
τους και έχει τις ευθύνες που ορίζονται στο άρθρο 14 του 
Β.Δ. 17.5/15.6.59 "Περί Οικονομικής Διοίκησης και Λογι¬ 
στικού των Δήμων και Κοινοτήτων". 

Γνωρίζει τις εργασίες όλου του Τμήματος έτσι ώστε να 
είναι σε θέση να αντικαθιστά κατά την απουσία του τον 
προϊστάμενο του Τμήματος. 

Οι αρμοδιότητες του γραφείου είναι οι εξής: 

- Καταρτίζει σε συνεργασία με τις αρμόδιες Υπηρεσίες 
της Κοινότητας τον Προϋπολογισμό εσόδων - εξόδων και 
τον υποβάλει έγκαιρα στο Κοινοτικό Συμβούλιο. 

- Ενεργεί την εκκαθάριση των δαπανών της Κοινότητας 
σύμφωνα με τις Διατάξεις του Δημοτικού - Κοινοτικού Κώ¬ 
δικα και του περί οικονομικής Διοίκησης και Λογιστικού 
των Δήμων και Κοινοτήτων Διατάγματος. 

- Αναλαμβάνει, διά του προϊσταμένου την παγία προκα¬ 
ταβολή, εκτός αν αποφασίσει διαφορετικά το Κοινοτικό 
Συμβούλιο και διαχειρίζεται σύμφωνα με τις ισχύουσες 
σχετικές διατάξεις και οδηγίες και τις προς τούτο έγγρα¬ 
φες εντολές του Δημάρχου. 

- Παρακολουθεί τις τυχόν κατατιθέμενες εγγυήσεις και 
την ανάληψή τους ως και τους τόκους αυτών, ενημερώ¬ 
νοντας το τηρούμενο από το Γ ραφείο Ειδικό Βιβλίο. 

- Τηρεί βιβλίο παραδόσεως των Χρηματικών ενταλμά¬ 
των στους δικαιούχους ή στους με εξουσιοδότηση εντελ- 
λόμενους την εξόφλησή τους. 

- Ενεργεί για την απόδοση λογαριασμού από τον Πρόε¬ 
δρο της Κοινότητας, στο Κοινοτικό συμβούλιο, των δαπα¬ 
νών για τα χωρίς δημοπρασία εκτελούμενα έργα ή προ¬ 
μήθειες, μέσα στις προθεσμίες που ορίζει ο νόμος, συ- 
νεργαζόμενο προς τούτο με όλες τις Υπηρεσίες της 
Κοινότητας. 

- Φροντίζει για την βεβαίωση των, με αποφάσεις του 
Ελεγκτικού Συνεδρίου και με Διοικητικές αποφάσεις, κα¬ 
ταλογισμένων, σε βάρος κάθε υπολόγου, καθώς και την 
απόδοση των αχρεωστήτων λόγω καταλογισμού ει- 


σπραττόμενων, τηρώντας προς τούτο βιβλίο σχετικών 
αποφάσεων. 

- Ελέγχει την νομιμότητα και πληρότητα των δικαιολο- 
γητικών και παραστατικών στοιχείων γενικά κάθε δαπά¬ 
νης, καθώς καιτην ύπαρξη κάθε ανάλογης πίστωσης στον 
προϋπολογισμό και εκδίδει τα χρηματικά εντάλματα πλη¬ 
ρωμής, τα οποία με την υπογραφή τους από τα κατά νόμο 
αρμόδια όργανα, προωθεί στο Ταμείο για εξόφλησή τους. 

- Εκδίδει τις οίκοθεν εντολές για την τακτοποίηση των 
χρηματικών ενταλμάτων, από επιστροφές αχρεωστήτων 
καταβληθέντων. 

- Συντάσσει τις εκκαθαριστικές αποφάσεις του Προέ¬ 
δρου της Κοινότητας και μονογράφειτα σχέδια αυτών. 

- Παρακολουθεί και ενημερώνει τα στοιχεία των τοκο¬ 
χρεωλυτικών δανείων της Κοινότητας και ενεργεί για την 
έγκαιρη εκπλήρωση των συναφών υποχρεώσεών της. 

- Αναφέρει αμέσως στον προϊστάμενο του τμήματος και 
στον Πρόεδρο της Κοινότητας, κάθε περίπτωση που θα 
υποπέσει στην αντίληψή του και από την οποία πιθανόν να 
βλάπτονται τα οικονομικά συμφέροντα της Κοινότητας. 

- Τ α Χρηματικά Εντάλματα φέρουν στο στέλεχος τη μο¬ 
νογραφή του εκδίδοντος αυτά υπαλλήλου, με την έννοια 
της ορθής σε αυτό μεταφοράς των εντελλομένων ποσών 
από την εκκαθαριστική πράξη της δαπάνης της Κοινότη¬ 
τας. 

- Τα στελέχη του εντάλματος παραμένουν ως έχουν στο 
σώμα αυτού και αποτελούν συρραμμένα τεύχη, τα οποία 
αρχειοθετούνται κάθε χρόνο κατ’αύξοντα αριθμό. 

- Εφόσον η Υπηρεσία διευκολύνεται με την τήρηση πα¬ 
ραστατικού αντιτύπου αυτού στον οικείο φάκελο κάθε δα¬ 
πάνης, τούτο αποτελείται από ακριβές φωτοτυπικό αντί¬ 
γραφο που εκδίδεται με μέριμνα του ιδίου γραφείου. 

- Ελέγχει τη νομιμότητα και εκδίδει τις σχετικές εκθέ¬ 
σεις για την εκκαθάριση και ανάληψη των δαπανών (εκτε- 
λουμένων έργων, προμηθειών, εργασιών κ. λ. π.) σύμφω¬ 
να με τις, περί "Λογιστικού των Δήμων και Κοινοτήτων" 
διατάξεις του οικείου Διατάγματος του εκδίδοντα από τις 
σχετικές με τις δαπάνες Υπηρεσίες της Κοινότητας, ανα¬ 
γράφοντας σ’αυτές το οικείο Κεφάλαιο και άρθρο του 
προϋπολογισμού. 

- Τηρεί ειδικό αρχείο προϋπολογισμού και απολογισμού 
της Κοινότητας, με όλες τις συναφείς εγκριτικές και τρο- 
ποποιητικές αποφάσεις. 

-Παρακολουθεί την πορεία εκτέλεσης του προϋπολογι¬ 
σμού και εισηγείται τις αναμορφώσεις αυτού, με την εγ¬ 
γραφή νέων εσόδων και αναπληρωματικών, συμπληρω¬ 
ματικών ή εκτάκτων πιστώσεων. 

- Συγκεντρώνει και καταχωρεί στα οικεία λογιστικά βι¬ 
βλία τα αποτελέσματα, από την εκτέλεση του σκέλους 
εξόδων του προϋπολογισμού. 

- Καταχωρεί στα οικεία βιβλία τις μετονπροϋπολογισμό 
χορηγούμενες κάθε είδους πιστώσεις και ενημερώνει με 
ειδική κατάσταση τον Πρόεδρο της Κοινότητας γιατις τυ¬ 
χόν γενόμενες υπερβάσεις. 

- Τηρεί και ελέγχει, τους καταρτιζόμενους από την Τα¬ 
μειακή Υπηρεσία απολογιστικούς πίνακες, όσον αφορά 
το σκέλος των εξόδων του προϋπολογισμού, αντίγραφο 
δε αυτού παραδίδει στο γραφείο προσόδων της Κοινότη¬ 
τας για έλεγχο των συναφών στοιχείων της αρμοδιότητάς 
του. 

- Μεριμνά για την ψήφιση των μαζικών πιστώσεων του 
προϋπολογισμού, συντάσσοντας ενυπόγραφα τις περί 
αυτών εισηγήσεις του Προέδρου της Κοινότητας προς το 

Κοινοτικό Συμβούλιο. Παρέχει τα ανάλογα λογιστικά 
στοιχεία, σε όλες τις Υπηρεσίες της Κοινότητας, προκει- 
μένου να χρησιμοποιηθούν σε εισηγήσεις του Προέδρου 
της Κοινότητας για την ψήφιση των ανάλογων πιστώσε¬ 
ων. 

- Ελέγχει και ταξινομεί τα αποστελλόμενα στην Κοινό¬ 
τητα λογιστικά στοιχεία, συμπληρώνει αυτά και τα ετοι¬ 
μάζει για τον τελικό έλεγχο από το Κοινοτικό Συμβούλιο. 

- Έχει την ευθύνη για την συγκέντρωση στοιχείων μετα¬ 
βολών του προσωπικού ή αντιστοίχων καταβληθέντων 
παροχών ή καταλογισθέντων ποσών προς το προσωπικό 
της Κοινότητας, με οποιαδήποτε εργασιακή σχέση που 
αντιστοιχούν και έχουν επίδραση στην καταβολή των 
αμοιβών τους. 

- Ενημερώνει τα μηχανογραφικά αρχεία του προσωπι¬ 
κού με τα προηγούμενα στοιχεία και προβαίνει στην εξα¬ 
γωγή των περιοδικών μισθολογικών καταστάσεων ή γενι¬ 
κά των καταστάσεων πληρωμής κάθε είδους αμοιβής 
προς το προσωπικό της Κοινότητας. 

- Ελέγχει τις προηγούμενες καταστάσεις και διαβιβάζει 
έγκαιρα ένα αντίγραφο στο Τμήμα Ταμείου για πληρωμές. 

- Τηρεί αρχείο καταβληθέντων αμοιβών στο προσωπικό 
και εκδίδει τις αντίστοιχες βεβαιώσεις αποδοχών. 

- Φροντίζει για την ασφάλιση του προσωπικού της Κοι¬ 
νότητας στους οικείους ασφαλιστικούς φορείς (π.χ. 
Τ.Υ.Δ.Κ.Υ., Ι.Κ.Α. κ.λπ.). 

- Παρακολουθεί την απόδοση των ασφαλιστικών εισφο¬ 
ρών στους ασφαλιστικούς φορείς και τακτοποιεί τα ένση¬ 
μα των ασφαλισμένων στο Ι.Κ.Α. 

2. Γραφείο Προσόδων 

- Είναι υπεύθυνο για τον έλεγχο των στοιχείων βεβαίω¬ 
σης κάθε κοινοτικής προσόδου, για την βεβαίωσή της, 
εκτός αν ορίζεται διαφορετικά στον παρόντα Οργανισμό, 
σύμφωνα με τους νόμους και τους κανονισμούς που ισχύ¬ 
ουν κάθε φορά και την αποστολή στο Ταμείο που ασκεί 
την διαχείριση της Κοινότητας των οικείων βεβαιωτικών 
καταστάσεων, χρηματικών ενταλμάτων κ.λπ. 

- Παρακολουθεί την απόδοση από το Δημόσιο των συ- 
νεισπρατομένων φόρων και τελών. 

- Παρακολουθεί και ενεργεί για την έγκαιρη απόδοση 
στην Κοινότητα των χορηγουμένων από το Δημόσιο ή 
οποιαδήποτε άλλη πηγή παροχών, εισφορών και οικονο¬ 
μικών ενισχύσεων. 

- Παρακολουθεί τις συμβάσεις με τις οποίες προβλέπε- 
ται συμμετοχή της Κοινότητας σε κέρδη διαφόρων γενικά 
επιχειρήσεων. 

- Ενεργεί την τελική βεβαίωση όλων των οίκοθεν βεβαι- 
ουμένων εσόδων της Κοινότητας περιλαμβανομένης σε 
αυτήν και της εκδόσεως των σχετικών εντολών προς ει- 
σπρακτορικό όργανο της Κοινότητας, πλην των περιπτώ¬ 
σεων εκείνων που αρμόδια καθίστανται άλλα γραφεία της 
Κοινότητας. 

- Επιμελείται και ενεργεί τις διαδικασίες για την πραγ¬ 
ματοποίηση των συναπτομένων από την Κοινότητα δανεί¬ 
ων. 

- Παρακολουθεί την εξέλιξη των χορηγήσεών τους και 
ενημερώνει περί αυτών τα τηρούμενα απ' αυτόν σχετικά 
βιβλία. 

- Σε συνεργασία με το γραφείο λογιστηρίου παρακο¬ 
λουθεί τη διαμόρφωση τωντοκοχρεωλυσίων και γενόμε- 
νες παρακρατήσεις για την εξόφληση των δανείων. 

- Συνεργάζεται, αν είναι ανάγκη με την Τεχνική Υπηρε¬ 
σία για την συγκέντρωση και χορήγηση των αναγκαίων 


στοιχείων για την απόδοση τόσο της γενομένης υπέρ της 
Ε.Υ.Δ.Α.Π. παρακράτησης κατά την εκτέλεση των έργων 
αποχέτευσης, όσο και του υπέρ της Κοινότητας εισπρατ- 
τομένου ποσοστού επί των τελών σύνδεσης (αρ. 5 και 13 
του Ν. 1068/80). 

- Παρέχει τα απαραίτητα στοιχεία στους φορείς ει- 
σπράξεως και κοινοτικών προσόδων. 

- Παρακολουθεί το ρυθμό εισπράξεως των προσόδων 
και εισηγείται στον Πρόεδρο τη σχετική ενημέρωση του 
Ταμία που ασκεί την διαχείριση της Κοινότητας σε περι¬ 
πτώσεις καθυστερήσεων. 

- Παρέχει στοιχεία για την σύνταξη του ετήσιου προϋ¬ 
πολογισμού εσόδων της Κοινότητας, καθώς και των ανα¬ 
μορφώσεων αυτού στη διάρκεια του έτους. 

- Ενεργεί σύμφωνα με το νόμο επιβολή των κοινοτικών 
φόρων, τελών και δικαιωμάτων. 

- Εισηγείται τη μεθοδικότερη διαρρύθμιση των κανονι¬ 
σμών επιβολής τους και τον αποτελεσματικότερο τρόπο 
περιστολής των φορολογικών διαφορών. 

- Είναι υπεύθυνο για την ανεύρεση(απογραφές, αυτο¬ 
ψίες κλπ.) της φορολογητέας ύλης και την βελτίωση της 
απόδοσης των φορολογιών. 

- Εκτελεί κάθε προπαρασκευαστική εργασία που αφο¬ 
ρά την διαγραφή βεβαιωθέντων ή αχρεωστήτως εισπρα- 
χθέντων φόρων, τελών ή δικαιωμάτων και προβαίνει στην 
κατάρτιση των οικείων πινάκων διαγραφής ή επιστροφής. 

- Εισηγείται ενυπόγραφα στον Πρόεδρο και ενημερώνει 
τον Πρόεδρο του Κοινοτικού Συμβουλίου για κάθε μετα¬ 
βολή που πρέπει να επέλθει στους φορολογικούς κατα¬ 
λόγους γενικά. 

- Ενεργεί κάθε προπαρασκευαστική εργασία για τη συ¬ 
γκρότηση των Επιτροπών συμβιβασμού φορολογικών 
διαφορών και αμφισβητήσεων επί των κοινοτικών φορο¬ 
λογιών γενικώς και παρέχει κάθε χρήσιμο σε αυτές στοι¬ 
χείο για τη δικαιότερη επίλυση των διαφορών αυτών. 

- Ενεργεί επίσης κάθε προπαρασκευαστική εργασία για 
την υποβοήθηση των Διοικητικών δικαστηρίων στο έργο 
επίλυσης των φορολογικών διαφορών ανάμεσα στους 
φορολογούμενους της Κοινότητας και σε αυτήν, εκτελώ- 
ντας κάθε φορά την ισχύουσα σχετική νομοθεσία. 

- Παρέχει πληροφορίες για το καθεστώς των επιβαλλο- 
μένων κοινοτικών φόρων, τελών, δικαιωμάτων και εισφο¬ 
ρών σε κάθε υπόχρεο, ενεργεί για την θεραπείατωντυχόν 
δικαίων παραπόνων τους και ενημερώνει αυτούς για τις 
προς την Κοινότητα υποχρεώσεις τους από οποιαδήποτε 
αιτία. 

- Εκδίδει βεβαιώσεις ή πιστοποιητικά που αναφέρονται 
στην από την επιβολή κοινοτικών φόρων, τελών, δικαιω¬ 
μάτων και εισφορών επερχόμενη υποχρέωση οποιουδή- 
ποτε φορολογουμένου, του ύψους αυτής, των μεταβο¬ 
λών στο φορολογητέο αντικείμενο των βεβαιουμένων πο¬ 
σών. 

- Τηρεί μητρώοτων για κάθε φορολογία της Κοινότητας 
φορολογουμένων. 

- Τηρεί επίσης για κάθε είδους φόρο, τέλος, δικαίωμα ή 
εισφορά τα στοιχεία που αφορούν την επιβολή και βεβαί¬ 
ωσή τους (αποφάσεις, δηλώσεις, εκθέσεις κλπ) 

3. Γ ραφείο Ταμειακής Υπηρεσίας 

Η Ταμειακή Υπηρεσία της Κοινότητας αφενός μεν διε¬ 
ξάγει κάθε υπηρεσία που σχετίζεται με τη βεβαίωση και εί¬ 
σπραξη των εσόδων του, καθώς και με τηντήρηση των λο¬ 
γιστικών βιβλίων που αναφέρονται στα έσοδα και αφετέ¬ 
ρου διεξάγει τις λογιστικές πράξεις που σχετίζονται με 

την πληρωμή των εξόδων, την τήρηση των λογιστικών βι¬ 
βλίων που αναφέρονται στα έξοδα και την κατάρτιση των 
μηνιαίων και ετήσιων λογαριασμών διαχείρισής του, κα¬ 
θώς και των Νομικών Προσώπων. 

Ειδικότερα: 

Τομέας Εσόδων: 

- Παραλαμβάνει και ελέγχει τους Χρηματικούς καταλό¬ 
γους που του διαβιβάζουν οι Υπηρεσίες της Κοινότητας 
και εκδίδει τα αποδεικτικά παραλαβής. 

- Καταχωρεί σε ειδικά από το Νόμο οριζόμενα βιβλία τα 
βεβαιωθέντα ποσά των χρηματικών καταλόγων. 

- Εισπράττει δια μέσου των Εισπρακτόρων, με ευθύνη 
του Ταμία, τα διάφορα χρέη, οφειλές, επιχορηγήσεις κ. λ. 
π. για τα οποία εκδίδεται το προβλεπόμενο από το νόμο 
Αποδεικτικό Είσπραξης και παραδίδει τις εισπράξεις της 
ημέρας ή του τυχόν μεγαλύτερου χρονικού διαστήματος, 
που ορίζει ο Ταμίας σε αυτόν. 

- Φροντίζει για την έγκαιρη είσπραξη όλων των εσόδων 
του Δήμου. 

- Παρακολουθεί τις ημερήσιες εισπράξεις και τις κατα¬ 
χωρεί στα λογιστικά βιβλία των εσόδων, φυλάσσοντας 
όλα τα παραστατικά στοιχεία που αναφέρονται στα έσο¬ 
δα. 

- Ελέγχει τις καταστάσεις των ημερησίων εισπράξεων 
και σχετίζει αυτές με τα αντίστοιχα τριπλότυπα για συμ¬ 
φωνία και επαλήθευση. 

- Θεωρεί και υπογράφει τις παραπάνω καταστάσεις και 
πιστώνει τη μερίδα του οφειλέτη. 

- Συντάσσει καταστάσεις ημερησίων εισπράξεων και 
ημερησίων δελτίων, καθώς και μηνιαίων εισπράξεων, τις 
οποίες αποδίδει στον Ταμία με γραμμάτιο παράδοσης. 

- Παρακολουθεί από τους βεβαιωτικούς καταλόγους 
και τις ατομικές καρτέλες των οφειλετώντη διακίνηση του 
υπολοίπου του λογαριασμού, για έγκαιρη είσπραξη. 

- Εκδίδει προσκλήσεις και φροντίζει για τη νομότυπη 
επίδοσή τους στους οφειλέτες. 

- Πιστώνειτις μερίδες των οφειλετών, που πλήρωσαντα 
χρέη τους από τους σχετικούς βεβαιωτικούς καταλό¬ 
γους, ενημερώνοντας την ατομική τους κάρτα. 

- Εισηγείται την είσπραξη ποσών κατά δόσεις, σε περι¬ 
πτώσεις οικονομικά αδυνάμων, προς εξόφληση, δημο¬ 
τών, όπου ο νόμος το επιτρέπει. 

- Τηρείτο απαραίτητα βιβλία, ευρετήρια και άλλα έντυ¬ 
πα που ορίζονται από τη νομοθεσία και φροντίζει για την 
έγκαιρη και σωστή ενημέρωσή τους. 

- Εισηγείται την άσκηση ενδίκων μέσων και αναγκαστι¬ 
κών μέτρων κατά των δυστροπούντων οφειλετώντης Κοι¬ 
νότητας για την προστασία των συμφερόντων και δικαιω¬ 
μάτων του και παρακολουθεί την εξέλιξή τους (εντολές 
κατασχέσεων, εντάλματα προσωπικής κράτησης και 
εντολές προγραμμάτων πλειστηριασμού). 

Τομέας Εξόδων: 

- Ενεργεί με ευθύνη του Ταμία όλες τις πληρωμές της 
Κοινότητας με βάση τα χρηματικά εντάλματα και τις ειδι¬ 
κές καταστάσεις που στέλνονται απ’αυτόν. 

- Ελέγχει τα δικαιολογητικά και όλα τα παραστατικά έγ¬ 
γραφα που τα συνοδεύουν, για το νομότυπο τους. 

- Παρακολουθεί τις ημερήσιες πληρωμές και τις κατα¬ 
χωρεί στα λογιστικά βιβλία εξόδων και φυλάσσει όλα τα 
παραστατικά που αναφέρονται στα έξοδα. 

- Τηρεί τα βιβλία, ευρετήρια και λοιπά έντυπα που προ- 
βλέπονται απάτη σχετική νομοθεσία και φροντίζει για την 
έγκαιρη και σωστή ενημέρωσή τους. 


- Μεριμνά για την παρακράτηση μέσα από τα χρηματικά 
εντάλματα, των κρατήσεων υπέρ τρίτων και συντάσσει τις 
ειδικές καταστάσεις στο τέλος του μήνα αποδίδοντας τις 
κρατήσεις στα διάφορα ταμεία και άλλες υπηρεσίες. 

- Συντάσσει και υποβάλλει στο τέλος του χρόνου στην 
οικεία Δ. Ο. Υ. οριστική δήλωση Φ. Μ. Υ. 

- Συνεργάζεται με τα διάφορα επικουρικά και ασφαλι¬ 
στικά ταμεία και παρακολουθεί τη σχετική νομοθεσία. 

- Συντάσσει τριμηνιαίες και ετήσιες απολογιστικές κα¬ 
ταστάσεις του Ταμείου και τις αποστέλλει στο Υπουργείο 
Οικονομικών, Γενικό Λογιστήριο του Κράτους και Υπουρ¬ 
γείο Εσωτερικών. 

4. Γ ραφείο Προμηθειών - Κοινοτικής Περιουσίας - Κοι¬ 
νοτικών Επιχειρήσεων 

- Έχει την ευθύνη για την οργάνωση, συντονισμό, πα¬ 
ρακολούθηση, έλεγχο και αποτελεσματική λειτουργία 
του Γ ραφείου, στο οποίο προΐσταται. 

- Οι αρμοδιότητες του γραφείου είναι οι εξής: 

- Φροντίζει για την προμήθεια όλων των ειδών και υλι¬ 
κών, που χρειάζονται οι υπηρεσίες της Κοινότητας και 
ενεργεί τις πράξεις που απαιτούνται μέχρι να υπογρα- 
φούν από τις Αρμόδιες Επιτροπές τα οριστικά πρωτόκολ¬ 
λα παραλαβής και να παραδοθούν στις αποθήκες της Κοι¬ 
νότητας τα παραπάνω είδη: 

- Διαβιβάζει στο Γ ενικό Χημείο του Κράτους για έλεγχο 
και αξιολόγηση τα είδη, για τα οποία υπάρχουν ειδικοί 
όροι στις σχετικές συμβάσεις. 

- Παρακολουθεί την κίνηση των τιμών της αγοράς και 
φροντίζει με πρόχειρους μειοδοτικούς διαγωνισμούς να 
πετυχαίνει τις καλύτερες τιμές. 

- Διεξάγει δημοπρασίες ή πρόχειρους διαγωνισμούς, 
μεριμνά για τη δημοσίευση στον Ημερήσιο Τύπο των 
όρων διακήρυξης με καθορισμό της ημερομηνίας διεξα¬ 
γωγής της δημοπρασίας. 

- Παρίσταται στις συνεδριάσεις του Κοινοτικού Συμ¬ 
βουλίου και μεριμνά για την κοινοποίησή τους στους αρ¬ 
μόδιους και παρακολουθείτηντήρηση των όρωντων συμ¬ 
βάσεων για την παράδοση των υλικών μέσα στις οριζόμε¬ 
νες προθεσμίες, την επιβολή ποινικής ρήτρας σε 
περίπτωση εκπρόθεσμων παραδόσεων ή τη χορήγηση 
παραστάσεων όπως καθορίζεται στις συμβάσεις ή τις δια¬ 
κηρύξεις. 

- Διαβιβάζει τα απαιτούμενα δικαιολογητικά από προ¬ 
μήθειες και προμηθευτές για την έκδοση Χ.Ε. 

- Παραλαμβάνει τις εγγυητικές επιστολές από τους 
προμηθευτές και μεριμνά για την επανάληψη δημοπρα¬ 
σίας όταν η πρώτη αποβεί άκαρπος. 

Ως προς την Κοινοτική περιουσία: 

- Καταρτίζει τους όρους διακήρυξης για την εκμίσθωση 
ή εκπόνηση ακινήτων πραγμάτων της Κοινότητας, επιμε¬ 
λείται τις σχετικές για την έγκρισή τους διαδικασίες και τη 
βεβαίωση των μισθωμάτων. Επιπλέον δε, παρακολουθεί 
την πιστή εφαρμογή των οικείων συμβάσεων. 

- Ενεργεί ότι είναι αναγκαίο για τη διαφύλαξη της ακίνη¬ 
της περιουσίας της Κοινότητας. 

- Εισηγείται στον Πρόεδρο τρόπους εκμετάλλευσης 
της ακίνητης περιουσίας της Κοινότητας και ενεργεί για 
την τήρηση και εφαρμογή σε καταφατικές περιπτώσεις 
των απαιτούμενων διαδικασιών για την υλοποίηση των 
συναφών στόχων της Κοινοτικής Αρχής. 

- Ενεργεί την βεβαίωση των εσόδων που προέρχονται 
από την εκμετάλλευση της ακίνητης περιουσίας της Κοι¬ 
νότητας. 

- Αναφέρει αμέσως στον Πρόεδρο κάθε πράξη παρα¬ 
βίασης των δικαιωμάτων της Κοινότητας (νομή, κατοχή, 
ρύπανση κλπ) επίτων ακινήτωντου και παρακολουθεί την 
έκβαση των κινουμένων απ' αυτόν διοικητικών ή δικαστι¬ 
κών μέτρων. 

- Διεκπεραιώνει κάθε εργασία για την ολοκλήρωση της 
απόκτησης κληροδοσιών και δωρεών ακινήτων. 

- Εισηγείται και επιμελείται την άσκηση των αρμοδιοτή- 
τωντου άρθρου 246του Δημοτικού και Κοινοτικού Κώδικα. 

- Διεκπεραιώνει κάθε διοικητική ενέργεια που αφορά τη 
στέγασή τους αναλαμβάνει η Κοινότητα και επιλαμβάνε¬ 
ται της ρύθμισης κάθε θέματος που ανακύπτει από τις 
σχετικές για το σκοπό αυτό μισθώσεις. 

Ως προς τις επιχειρήσεις: 

Ο Δήμος/ Κοινότητα, σύμφωνα με τις διατάξεις των αρ. 
277 μέχρι 292του Π.Δ410/1995, μπορεί να συνιστά δικές 
του επιχειρήσεις ή να μετέχει σε επιχειρήσεις που συνι- 
στώνται μαζί με άλλα Νομικά ή Φυσικά πρόσωπα ή σε επι¬ 
χειρήσεις που ήδη υπάρχουν. 

- Σκοπός των επιχειρήσεων αυτών είναι: 

- Η εκτέλεση έργων που έχουν σκοπό την εξυπηρέτηση 
του κοινού, καθώς και την οικονομική εκμετάλλευση των 
έργων αυτών. 

- Η παραγωγή αγαθών ή τη παροχή υπηρεσιών που 
έχουν σκοπό την εξυπηρέτηση του κοινού. 

- Η ανάπτυξη δραστηριοτήτων που σκοπεύουν στην 
πραγματοποίηση εσόδων. 

- Οι αρμοδιότητες του παρόντος γραφείου, ειδικότερα 
ως προς τις επιχειρήσεις, ανάγονται στις πρέπουσες 
ενέργειες για τη σύσταση αυτών, για τη συγκρότηση της 
διοίκησης τους, για τον καθορισμό των αρμοδιοτήτων 
των Διοικητικών τους Συμβουλίων, για την ψήφιση του 
προϋπολογισμού και των λοιπών διαχειριστικών πράξεων 
από το Δημοτικό Συμβούλιο, για την έγκριση των κανονι¬ 
σμών και τέλος για την πιθανή διάλυσή τους. 

- Οι αυτές αρμοδιότητες συντρέχουν στις περιπτώσεις 
των διαδημοτικών επιχειρήσεων, των επιχειρήσεων συνε¬ 
ταιριστικού χαρακτήρα, των Ανωνύμων Εταιριών, των Δη¬ 
μοτικών Εταιριών Λαϊκής Βάσης και πιθανώς άλλων που 
προβλέπεται από τη Νομοθεσία που ισχύει κάθε φορά. 

- Προωθεί και συντονίζει τις προβλεπόμενες σχέσεις 
ανάμεσα σε αυτές και τα διοικητικά όργανα του δήμου, σε 
όσες περιπτώσεις τούτο προβλέπεται από τον Νόμο. 

- Συνεργάζεται για τη νόμιμη και ολοκληρωμένη προώ¬ 
θηση των σχετικών διαδικασιών, με τη Νομική Υπηρεσία 
του Δήμου. 

Γραφείο Διαχείρισης Υλικού και Αποθήκης 

- Έχει την ευθύνη για την οργάνωση, συντονισμό, πα¬ 
ρακολούθηση, έλεγχο και αποτελεσματική λειτουργία 
του γραφείου. 

- Οι αρμοδιότητες του Γ ραφείου είναι οι εξής: 

- Τηρεί βιβλία και καρτέλες όλου του μηχανολογικού 
εξοπλισμού, των καυσίμων και λιπαντικών και υλικών των 
υπηρεσιών της Κοινότητας. 

- Εποπτεύει τις αποθήκες, παρακολουθεί όλα τα κινητά 
περιουσιακά στοιχεία της Κοινότητας από την εισαγωγή 
τους μέχρι την εξαγωγή τους, εκδίδει δελτία εξαγωγής 
και την παράδοσή τους στις υπηρεσίες. 

- Φροντίζει για την εκποίηση αχρήστων υλικών και μη¬ 
χανημάτων, για την παραλαβή και αποθήκευση καυσίμων 
και λιπαντικών. 

- Μεριμνά για την καλή διατήρηση των διαφόρων ειδών, 
εισηγείται τη λήψη μέτρων για την προστασία των ειδών 
αυτών από κινδύνους αλλοίωσης και καταστροφής τους 


και μεριμνά για την έγκαιρη προμήθεια κάθε αναγκαίου εί¬ 
δους. 

- Τηρεί τα υπό του Νόμου προβλεπόμενα βιβλία Εισα¬ 
γωγής και Εξαγωγής αντίστοιχα. 

- Μεριμνά για την αρίθμηση και σφράγιση των παραπά¬ 
νω βιβλίων, τα οποία θεωρεί ο Προϊστάμενος του τμήμα¬ 
τος 

Γ. ΤΜΗΜΑ ΤΕΧΝΙΚΩΝ ΥΠΗΡΕΣΙΩΝ 
Ως έχει 

Δ. ΤΜΗΜΑ ΤΕΧΝΙΚΩΝ ΥΠΗΡΕΣΙΩΝ 
Ως έχει 

ΑΡΘΡΟ 3 

Με την τροποποίηση του Ο. Ε. Υ, οι θέσεις του προσω¬ 
πικού της Κοινότητας διαμορφώνεται ως εξής: 

ΘΕΣΕΙΣ ΠΡΟΣΩΠΙΚΟΥ 

Α. ΤΑΚΤΙΚΕΣ ΟΡΓΑΝΙΚΕΣ ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ 
ΔΗΜ. ΔΙΚΑΙΟΥ 

Κλάδου ΠΕ 1 Διοικητικού- Λογιστικού Θέσεις μια (1) 
Κλάδου ΤΕ 3 Τεχνολόγων Πολ. Μηχ/κων Θέσεις μια (1) 
Κλάδος ΤΕ 17 Διοικητικού- Λογιστικού Θέσεις μια (1) 
Κλάδος ΔΕ 1 Διοικητικού Θέσεις τέσσερις (4) 

Κλάδος ΔΕ 2 Εποπτών καθαριότητας θέσεις μια (1) 
Κλάδος ΔΕ 15 Εισπρακτόρων θέσεις μια (1) 

Κλάδος ΔΕ 24 Ηλεκτρολόγων Θέσεις μια (1) 

Κλάδος ΔΕ 28 Χειριστών μηχανημάτων Θέσεις μια (1) 
Κλάδος ΔΕ 29 Οδηγών αυτοκινήτων Θέσεις πέντε (5) 

Οι οποίες έχουν ως κατωτέρω: 

α. Τρεις (3) θέσεις Οδηγών αυτοκινήτων Υπηρεσίας Κα¬ 
θαριότητας 

β. Δύο (2) θέσεις οδηγών λεωφορείων Υπηρεσίας Κοι¬ 
νοτικής Συγκοινωνίας 

Κλάδος ΔΕ 38 Ηλεκτρ. Υπολογιστών Θέσεις μια (1) 
Κλάδος ΥΕ 1 Κλητήρων- Θυρωρών 
Γενικών Καθηκόντων Θέσεις μια (1) 

Κλάδος ΥΕ 16 Προσωπικό Καθαριότητας Θέσεις ένδε¬ 
κα (11) 

Οι οποίες έχουν ως κατωτέρω: 

α. Μια (1) θέση εργάτη επιμέλειας κήπων- δενδροστοι- 
χιών 

β. Μια (1) θέση εργάτη Νεκροταφειακού χώρου 
γ. Εννέα (9) θέσεις εργατών καθαρισμού εξωτερικών 
χώρων Υπηρεσίας Καθαριότητας (οδοκαθαριστών - απο¬ 
κομιδής απορριμμάτων) 

Β. ΘΕΣΕΙΣ ΠΡΟΣΩΠΙΚΟΥ ΜΕ ΣΥΜΒΑΣΗ ΕΡΓΑΣΙΑΣ 
ΙΔΙΩΤΙΚΟΥ ΔΙΚΑΙΟΥ ΑΟΡΙΣΤΟΥ ΧΡΟΝΟΥ ΠΕΡΙΟΡΙΣΜΕ¬ 
ΝΗΣ ΑΠΑΣΧΟΛΗΣΗΣ 

- Μια (1) θέση καθαρίστριας Γ ραφείων με απασχόληση 
τριών (3) ωρών ημερησίως επί πέντε (5) ημέρες την εβδο¬ 
μάδα. 

Γ. ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ ΙΔΙΩΤ. ΔΙΚΑΙΟΥ 
ΟΡΙΣΜΕΝΟΥ ΧΡΟΝΟΥ 

- Δώδεκα (12) θέσεις διαφόρων ειδικοτήτων για την 
αντιμετώπιση εποχιακών περιοδικών πρόσκαιρων ανα- 
γκώντου Ν. 2503/97, Άρθρο 18παρ. 12. 

ΑΡΘΡΟ 4ο 
Ως έχει 

ΑΚΡΟΤΕΛΕΥΤΑΙΟ ΑΡΘΡΟ 
ΚΑΛΥΨΗ ΔΑΠΑΝΗΣ 

Από τις διατάξεις της απόφασης αυτής προκαλείται δα¬ 
πάνη σε βάρος του Προϋπολογισμού της Κοινότητας Πε- 

ντέλης ύψους 300. 000,00 ευρώ περίπου η οποία αφορά 
τη μισθοδοσία του τακτικού προσωπικού σύμφωνα με τις 
προτεινόμενες θέσεις, το διπλάσιο της οποίας είναι 
600.000,00 ευρώ ο δε μέσος όρος των τακτικών εσόδων 
των δύο τελευταίων ετών (2001 - 2002) ανέρχεται σε 
1.222.119,68 ευρώ (1.124.506,20 ευρώ τα τακτικά έσοδα 
έτους 2001 + 1.319.733,15 ευρώ τα τακτικά έσοδα έτους 
2002 = 2.444.239,35:2= 1.222,119,68 ευρώ). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Αυγούστου 2003 

Ο Γενικός Γραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 

-♦- 

Αριθ. 10416 (4) 

Τροποποίηση του Οργανισμού Εσωτερικής Υπηρεσίας 
του Δήμου Βόλου. 

Ο ΓΕΝΙΚΟΣ ΓΡΑΜΜΑΤΕΑΣ 

ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διάταξεις α) του άρθρου 12 του Ν. 1188/81 όπως 
αντικαταστάθηκε με το άρθρο 8 παρ. 5 Ν. 2307/95. 

β) του άρθρου 34 κ. επ. Ν. 2190/94 

γ) του Π.Δ. 37 Α/1987 όπως συμπληρώθηκε με τα Π.Δ. 
22/22.1.90 και Π.Δ. 50/5.3.2001. 

2. Τον φάκελο του Ο.Ε.Υ. Δήμου Βόλου από τον οποίο 
προκύπτει ότι ο Οργανισμός Εσωτερικής Υπηρεσίας τρο¬ 
ποποιήθηκε και κωδικοποιήθηκε κυρίως με την 125/93 και 
συμπληρωματικά με τις 354/95, 225/2000 και 330/2001 
αποφάσεις ταυ Δημοτικού Συμβουλίου Βόλου που δημο¬ 
σιεύτηκαν στα ΦΕΚ 757/93, 1057/95, 1280/2000 και 1567/ 
2001 τ.Β' αντίστοιχα. 

3. Τις 168/7.4.2003 και 217/12.5.2003 αποφάσεις του 
Δ.Σ. Βόλου με τις οποίες τροποποιείται ο Ο.Ε.Υ. του Δή¬ 
μου. 

4. Την 1/2003 σύμφωνη γνώμη του Υπηρεσιακού Συμ¬ 
βουλίου ΟΤΑ Ν. Μαγνησίας. 

5. Την 161238/2001 απόφαση του Γ.Γ. Περιφέρειας 
Θεσσαλίας (εξουσιοδότηση Προϊσταμένου Δ/νσης Τοπ. 
Αυτ/σης και Δ/σης Μαγνησίας για υπογραφή εγγράφων). 
(ΦΕΚ597/τ.Β'/21.5.2001), αποφασίζουμε: 

Εγκρίνουμε τις 168/7.4.2003 και 217/12.5.2003 αποφά¬ 
σεις του Δημοτικού Συμβουλίου με τις οποίες τροποποι¬ 
είται ο Οργανισμός Εσωτερικής Υπηρεσίας του Δήμου 
Βόλου, ως εξής: 

1. Το άρθρο 1 του Ο.Ε.Υ. του Δήμου Βόλου (απόφαση 
Δημοτικού Συμβουλίου 125/1993- ΦΕΚ 757/93 τ.Β'), προ¬ 
στίθεται παρ. XII ως εξής: 

«XII. Δ/νση Κέντρου Εξυπηρέτησης Πολιτών» 

2. Στο άρθρο 2 του Ο.Ε.Υ. του Δήμου Βόλου (απόφαση 
Δημοτικού Συμβουλίου 125/1993 - ΦΕΚ 757/93 τ.Β'), προ¬ 
στίθεται παρ. XIII ως εξής: 

«XIII. Δ/ΝΣΗ ΚΕΝΤΡΟΥ ΕΞΥΠΗΡΕΤΗΣΗΣ ΠΟΛΙΤΩΝ 

1 .ΤμήμαΕξυπηρέτησης Πολιτών 

2. Τμήμα Εσωτερικής Ανταπόκρισης» 

3. Στην παρ. 3 του άρθρου 3 του Ο.Ε.Υ. του Δήμου Βό¬ 
λου (απόφαση Δημοτικού Συμβουλίου 125/1993 - ΦΕΚ 
757/93 τ.Β'), προστίθενται στο τέλος οι κλάδοι ΠΕ Οκονο- 
μικού, ΠΕ 23 Δημοτικής Αστυνομίας, ΤΕ 23 Δημοτικής 
Αστυνομίας, ΤΕ 22 Διοίκησης Μονάδων Τοπικής Αυτοδι¬ 


οίκησης και αντικαθίστανται οι κλάδοι ΠΕ 1 Διοικητικού, 
ΤΕ 17 Λογιστικού, ΔΕ 23 Δημοτικής Αστυνομίας καιΥΕ 16 
Καθαριστριών, ως εξής: 

«3. ΔΙΟΙΚΗΤΙΚΟ ΠΡΟΣΩΠΙΚΟ 
ΚΛΑΔΟΣ ΠΕ 1 Διοικητικού 
Δεκαεννέα (19) θέσεις με βαθμούς Δ- Α 
ΚΛΑΔΟΣ ΤΕ 17 Λογιστικού 
Δύο (2) θέσεις με βαθμούς Δ - Α 
ΚΛΑΔΟΣ ΔΕ 23 Δημοτικής Αστυνομίας 
Είκοσι πέντε (25) θέσεις, με βαθμούς Δ - Α 
ΚΛΑΔΟΣ ΥΕ 16 Καθαριστριών 
Επτά (7) θέσεις, με βαθμούς Ε - Β 
ΚΛΑΔΟΣ ΠΕ Οικονομικού - Λογιστικού 
Δύο (2) θέσεις με βαθμούς Δ - Α 
ΚΛΑΔΟΣ ΠΕ 23 Δημοτικής Αστυνομίας 
Τέσσερις (4) θέσεις, με βαθμούς Δ - Α 
ΚΛΑΔΟΣ ΤΕ 23 Δημοτικής Αστυνομίας 
Τέσσερις (4) θέσεις, με βαθμούς Δ - Α 
ΚΛΑΔΟΣ ΔΕ 23 Δημοτικής Αστυνομίας 
Είκοσι μια (21) θέσεις, με βαθμούς Δ- Α 
ΚΛΑΔΟΣ ΤΕ 22 Διοίκησης Μονάδων Τοπικής Αυτοδιοί¬ 
κησης 

Δύο (2) θέσεις, με βαθμούς Δ - Α» 

4. Στην παρ. 4 του άρθρου 3 του Ο.Ε.Υ του Δήμου Βό¬ 
λου (απόφαση Δημοτικού Συμβουλίου 125/1393 - ΦΕΚ 
757/93 τ.Β'), προστίθεται στο τέλος κλάδος ΔΕ Τεχνιτών 
Ηλεκτρολόγων - Ηλεκτρονικών και αντικαθίσταται ο κλά¬ 
δος ΠΕ5 Μηχανολόγων, Ηλεκτρολόγων, Μηχανολόγων- 
Ηλεκτρολόγων ως εξής: 

«4. ΤΕΧΝΙΚΟ ΠΡΟΣΩΠΙΚΟ 

ΚΛΑΔΟΣ ΠΕ 5 Μηχανολόγων, Ηλεκτρολόγων, Μηχανο¬ 
λόγων - Ηλεκτρολόγων 
Πέντε (5) θέσεις, με βαθμούς Δ - Α 
ΚΛΑΔΟΣ ΔΕ Τεχνιτών Ηλεκτρολόγων Παρκόμετρων 
Τρεις (3) θέσεις, με βαθμούς Δ - Α» 

5. Στο τέλος της παρ. 6 του άρθρου 3 του Ο.Ε.Υ. του Δή¬ 
μου Βόλου (απόφαση Δημοτικού Συμβουλίου 125/1993 - 
ΦΕΚ 757/93 τ.Β'), όπως αντικαταστάθηκε με την παρ. 3 
της 354/95 απόφασης του Δημοτικού Συμβουλίου (ΦΕΚ 
1057/95τ.Β'), προστίθενται τα ακόλουθα: 

«ΔΙΕΥΘΥΝΣΗ ΚΕΝΤΡΟΥ ΕΞΥΠΗΡΕΤΗΣΗΣ ΠΟΛΙΤΩΝ 
Προϊστάμενος της Διεύθυνσης: Κλάδος ΠΕΔιοικητικού - 
Οικονομικού ή Κλάδος ΤΕ 17 Διοικητικού - Λογιστικού. 

Προϊστάμενοι Τμημάτων: Κλάδοι ΠΕΔιοικητικού - Οικο¬ 
νομικού ή ΤΕ 17 Διοικητικού - Λογιστικού και εν ελλείψει 
ΔΕ 1 Διοικητικού - Λογιστικού ή ΔΕ Διοικητικών Γραμμα- 
τέων» 

6. Στο τέλος του άρθρου 4 προστίθεται κεφάλαιο XIII, 
ως εξής: 

«XIII. ΔΙΕΥΘΥΝΣΗ ΚΕΝΤΡΟΥ ΕΞΥΠΗΡΕΤΗΣΗΣ ΠΟΛΙ¬ 
ΤΩΝ 

Ο Διευθυντής του Κέντρου Εξυπηρέτησης Πολιτών 
πρόΐσταται όλων των υπηρεσιών της Διεύθυνσης αυτής 
δίνοντας προς αυτές τις απαιτούμενες κατευθύνσεις και 
εντολές. Υπό την ενιαία δε διεύθυνση και τον έλεγχο αυ¬ 
τού ασκούνται όλες οι αρμοδιότητες και τα καθήκοντα 
των υπηρεσιών αυτών, κατά τα ειδικότερα οριζόμενα από 
τις διατάξεις του παρόντος οργανισμού. 

1. ΤΜΗΜΑ ΕΞΥΠΗΡΕΤΗΣΗΣ ΠΟΛΙΤΩΝ 
Παρέχει διοικητικές πληροφορίες και διεκπεραιώνειτις 
υποθέσεις των πολιτών από την υποβολή της αίτησης μέ¬ 
χρι την έκδοση της τελικής πράξης σε συνεργασία με τις 
καθ’ ύλη αρμόδιες υπηρεσίες. 

Ενημερώνει και πληροφορεί τους πολίτες για τις ενέρ¬ 
γειες που απαιτούνται για τη διεκπεραίωση διοικητικών 
υποθέσεων. 

Παραλαμβάνει αιτήσεις πολιτών, για τη διεκπεραίωση 
υποθέσεών τους από τις υπηρεσίες του Δημοσίου, τα 
στοιχεία των οποίων καταχωρεί σε ειδικό πρωτόκολλο. 
Διαθέτει για διευκόλυνσή τους έντυπα αιτήσεων κατά το 
άρθρο 3 παράγραφος 3 του Κώδικα Διοικητικής Διαδικα¬ 
σίας (Ν. 2690/1999). 

Ελέγχει την πληρότητα των αιτήσεων των πολιτών και 
σε περίπτωση που για τη διεκπεραίωση της υπόθεσης 
απαιτούνται δικαιολογητικά, που δεν υποβάλλονται μαζί 
με την αίτηση, το Κ.Ε.Π. τα αναζητά και τα παραλαμβάνει 
με οποιονδήποτε πρόσφορο τρόπο από τις αρμόδιες υπη¬ 
ρεσίες, μετά από σχετική εξουσιοδότηση των πολιτών. 

Διαβιβάζει πλήρεις τους φακέλους των υποθέσεων των 
πολιτών, στην αρμόδια για τη διεκπεραίωσή τους υπηρε¬ 
σία, με οποιονδήποτε πρόσφορο τρόπο. Το τελικό έγγρα¬ 
φο αποστέλλεται από την αρμόδια υπηρεσία και πάλι στο 
Κ.Ε.Π. υποβολής της αρχικής αίτησης, από το οποίο το 
παραλαμβάνει ο πολίτης ή του αποστέλλεται από το 
Κ.Ε.Π. στη διεύθυνση που έχει δηλωθεί με συστημένη επι¬ 
στολή ή με αντικαταβολή. 

Χορηγεί παράβολα, κινητά επίσημα και υπεύθυνες δη¬ 
λώσεις. 

Χορηγεί αποδεικτικό φορολογικής ενημερότητας, μέ¬ 
σω ηλεκτρονικής διασύνδεσης με το σύστημα ΤΑΧΙΣ. 

Επικυρώνει διοικητικά έγγραφα. 

Θεωρεί το γνήσιο της υπογραφής. 

2. ΤΜΗΜΑ ΕΣΩΤΕΡΙΚΗΣ ΑΝΤΑΠΟΚΡΙΣΗΣ 

Παραλαμβάνει αιτήσεις πολιτών που αποστέλλονται 
από τα Κ.Ε.Π., η διεκπεραίωση των οποίων εμπίπτει στις 
αρμοδιότητες του οικείου Ο.Τ.Α. 


Προωθεί τα αιτήματα στις αρμόδιες για τη διεκπεραίω¬ 
σή τους υπηρεσίες, παρακολουθεί τη διαδικασία διεκπε¬ 
ραίωσης και την τήρηση των νόμιμων χρονικών προθε¬ 
σμιών, παραλαμβάνει το σχετικό έγγραφο και το απο¬ 
στέλλει στο Κ.Ε.Π. της αρχικής υποβολής της αίτησης. 

Τηρεί τα σχετικά με τη διακίνηση των ανωτέρω αναφε- 
ρόμενων αιτήσεων πολιτών στατιστικά στοιχεία, υποδέ¬ 
χεται και διαχειρίζεται τα παράπονα και τις προτάσεις των 
πολιτών για βελτιώσεις των διοικητικών διαδικασιών. 

Επικυρώνει διοικητικά έγγραφα. 

Θεωρεί το γνήσιο της υπογραφής». 

Με την πιο πάνω τροποποίηση του Οργανισμού Εσωτε¬ 
ρικής Υπηρεσίας του Δήμου Βόλου, προβλέπεται αύξηση 
της ετήσιας δαπάνης για αμοιβές προσωπικού στο ποσό 
των 468.000 ΕΥΡΩ, η οποία θα καλύπτεται από τους κατ’ 
έτος προϋπολογισμούς του Δήμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 25 Ιουλίου 2003 

Με εντολή Γενικού Γραμματέα Περιφέρειας 
Η Διευθύντρια 
ΔΑΝΑΗ ΧΡΙΣΤΟΓΙΑΝΝΗ 

-Φ- 

ΔΙΟΡΘΩΣΕΙΣ ΣΦΑΛΜΑΤΩΝ 

(5) 

Στην 138772/27.11.2002 απόφαση του Υπουργού Δικαι¬ 
οσύνης, που δημοσιεύθηκε στο ΦΕΚ 1565 Β'/16.12.2002, 
διορθώνεται στον τίτλο και στο διατακτικό μέρος αυτής 
ο εσφαλμένος αριθμός: «96690/30.5.2002», στον ορθό 
«102607/30.5.2002». 

(Από το Υπουργείο Δικαιοσύνης) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




